คือก่อนหน้านี้มีเพศสัมพันธ์กับแฟนไปตอนต้นเดือนแล้วก็ตรวจครรภ์แต่ไม่ท้องค่ะ ปกติประจำเดือนมาวันที่19-20 แต่ครั้งนี้ยังไม่มาเลยตรวจครรภ์ไปวันที่22 ก็ไม่ขึ้นสองขีดนะคะ วันที่23มีเพศสัมพันธ์กับแฟนอีกรอบค่ะ ตรวจครรภ์วันที่30 ไม่ขึ้นสองขีด มีโอกาสท้องมั้ยคะ ป้องกันด้วยถุงยางตลอดค่ะ แต่ประจำเดือนไม่มาเลยค่ะ เกิดจากสาเหตุอะไรคะหรือว่าท้อง
สวัสดีค่ะ Mประจำเดือนที่ไม่มาหรือมาช้าเกิน 35วันจากรอบก่อนไปแล้วนั้น ควรจะต้องตัดสาเหตุเรื่องการตั้งครรภ์ออกไปให้ได้ก่อน ถึงแม้ว่าการมีเพศสัมพันธ์ด้วยการใส่ถุงยางอนามัยตลอดเวลาจะมีโอกาสตั้งครรภ์ได้น้อยมาก น้อยกว่า 2%โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือประมาณ 2-3 สัปดาห์หลังมีเพศสัมพันธ์ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป